Sang Prabu Willem ngangkatake prajurit kèhe 100.000 kanggo nyirêp kraman. Wiwitane kraman kasoran, nanging banjur olèh bantu saka Frankrijk kèhe 40.000. Prêjurite Prabu Willem gênti kêlindhih. Krajan liya-liyane wis padha nganggêp marang adêging krajan Belgie, mung Sang Nata Willem kang isih puguh. Wong Frankrijk tumandang manèh, lan wong Inggris nimbrung ngêdrèli pêlabuhan-pêlabuhan Walanda. Wasana sang prabu kêpêksa nglèrèni ênggone mêmungsuhan; ewadene bêdhamine nganti taun 1839.
